
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1036 

21 Ιουλίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ρυθμίσεις δανείων βιοτεχνικών, βιομηχανικών, μεταλ¬ 
λευτικών, κτηνοτροφικών επιχειρήσεων βιομηχανι¬ 
κού τύπου και ξενοδοχειακών επιχειρήσεων που εί¬ 
ναι εγκατεστημένες και λειτουργούν στο Ν. Δρά¬ 


μας . 1 

Κήρυξη υποχρεωτικής της απόφασης διαιτησίας 
20/05 που αφορά τους όρους αμοιβής και εργα¬ 
σίας των περιοδευόντων πωλητών, περιοδευόντων 
πωλητών - οδηγών και περιοδευόντων προωθητών 

πωλήσεων Νομού Ηρακλείου. 2 

Κήρυξη υποχρεωτικής της από 14.4.2005 ΣΣΕ για τους 
όρους αμοιβής και εργασίας των εργατοτεχνιτών 
μωσαϊκών, πλακών, τσιμεντοπλακών, πλακών Μάλ¬ 
τας και πλακοποιών γενικά όλης της χώρας. 3 


Κήρυξη υποχρεωτικής της από 14.4.2005 ΣΣΕ για τους 
όρους αμοιβής και συνθηκών εργασίας των εργα¬ 
ζομένων στα εργοστάσια μαρμαροψηφίδων, μαρ- 
μαρόσκονης, γύψου, στόκου, καολίνης κλπ. όλης 

της χώρας. 4 

Κήρυξη υποχρεωτικής της από 14.4.2005 ΣΣΕ που 
αφορά τους όρους αμοιβής και συνθηκών εργα¬ 
σίας των εργαζομένων στα εργοστάσια και εργα¬ 
στήρια κοπής και επεξεργασίας μαρμάρων όλης 


της χώρας. 5 

Ρύθμιση εκτάσεων λιβαδιού «Πάτωμα-Γουνίτσης» Νο¬ 
μού Λάρισας. 6 

Ρύθμιση εκτάσεων λιβαδιού Γκίνια -Μαυροβούνιου 

Λάρισας. 7 

Ρύθμιση εκτάσεων λιβαδιού «Ψυχικό» Δήμου Κρανώ- 
νος Νομού Λάρισας. 8 


Σύσταση ειδικής νομοπαρασκευαστικής επιτροπής 
για την σύνταξη ορισμένων υποδειγμάτων αποφά¬ 
σεων επί απλών υποθέσεων των πολιτικών και ποι¬ 
νικών δικαστηρίων ως προς το τυπικό και όχι ου¬ 
σιαστικό μέρος με σκοπό τη διευκόλυνση και επι¬ 
τάχυνση της απονομής της Δικαιοσύνης. 9 


ΑΠΟΦΑΣΕΙ Σ 

Αριθ. 26908/Β 1500 (1) 

Ρυθμίσεις δανείων βιοτεχνικών, βιομηχανικών, μεταλλευ¬ 
τικών, κτηνοτροφικών επιχειρήσεων βιομηχανικού τύ¬ 
που και ξενοδοχειακών επιχειρήσεων που είναι εγκα¬ 
τεστημένες και λειτουργούν στο Ν. Δράμας. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το άρθρο 1 του ν. 128/1975 (ΦΕΚ 178/τ.Α'/28.8.1975), 
όπως ισχύει, «Περί τροποποιήσεως και συμπληρώσεως 
διατάξεων τινών αναφερομένων εις την λειτουργία του 
χρηματοδοτικού συστήματος». 

2. Το άρθρο 3 του ν. 1266/1982 (ΦΕΚ 81/τ.Α/2.7.1982) 
«Περί οργάνων ασκήσεως της νομισματικής, πιστωτικής 
και συναλλαγματικής πολιτικής και άλλες διατάξεις». 

3. Το άρθρο 3 του π.δ. 574/1982 «Ανακατανομή των αρ¬ 
μοδιοτήτων των Υπουργείων» (ΦΕΚ 104/τ.Α/1982). 

4. Τοπ.δ. 81/2002 (ΦΕΚ57/Τ.Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών στο 
Υπουργείο Οικονομίας και Οικονομικών». 

5. Το άρθρο 22 του ν. 2362/1995(ΦΕΚ 247/τ.Α/ 
27.11.1995) «Περί Κώδικος Δημοσίου Λογιστικού». 

6. Την αναγκαιότητα για διεύρυνση αναπτυξιακής δρα¬ 
στηριότητας και διατήρηση και επαύξηση των θέσεων ερ¬ 
γασίας στο Ν. Δράμας, αποφασίζουμε: 

1) Το σύνολο των υφισταμένων μέχρι 30.6.2005 ληξι¬ 
πρόθεσμων και μη οφειλών από δάνεια για πάγιες εγκα¬ 
ταστάσεις και κεφάλαια κίνησης των βιοτεχνικών, βιομη¬ 
χανικών, μεταλλευτικών, κτηνοτροφικών επιχειρήσεων 
βιομηχανικού τύπου και ξενοδοχειακών επιχειρήσεων 
που είναι εγκατεστημένες και λειτουργούν, ανεξάρτητα 
από την έδρα της επιχείρησης, στο Νομό Δράμας κεφα- 
λαιοποιούνται και γίνονται ένα ενιαίο δάνειο, συμπεριλαμ¬ 
βανομένων και των αναλογούντων τόκων του πρώτου εξα¬ 
μήνου του 2005, το οποίο θα εξοφληθεί σε ίσες εξαμηνιαί¬ 
ες χρεολυτικές ή τοκοχρεολυτικές δόσεις, με πρώτη 
καταβλητέα την 31.12.2005 και τελευταία την 31.12.2015. 
































14354 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


2) Ως επιτόκιο ρύθμισης των οφειλών, ορίζεται το εκά- 
στοτε επιτόκιο των εντόκων γραμματίων Ελληνικού Δη¬ 
μοσίου (Ε.Γ.Ε.Δ.) δωδεκάμηνης διάρκειας της τελευταίας 
έκδοσης πριν από την έναρξη της περιόδου εκτοκισμού, 
προσαυξημένο κατά 70% πλέον εισφοράς του ν. 128/75. 
Το ανωτέρω επιτόκιο θα επιδοτείται κατά 50% από 
1.7.2005 έως 31.12.2007, με την προϋπόθεση ότι οι επι¬ 
χειρήσεις θα έχουν καταβάλει προηγουμένως το ποσό 
των τόκων που αντιστοιχεί στη δική τους συμμετοχή. Το 
ποσοστό της επιδότησης στρογγυλοποιείται στο πλησιέ- 
στερο τέταρτο της μονάδος. 

3) Σε περίπτωση μη καταβολής δύο συνεχόμενων δόσε¬ 
ων με τους αναλογούντες τόκους ή δύο τοκοχρεολυτικών 
δόσεων που προκύπτουν από την ανωτέρω ρύθμιση καθί¬ 
σταται ολόκληρο το ποσό των ρυθμιζόμενων οφειλών λη¬ 
ξιπρόθεσμο και απαιτητό. 

4) Τίθεται προθεσμία υποβολής αιτήσεων των ενδιαφε¬ 
ρομένων επιχειρήσεων προς τα πιστωτικά ιδρύματα μέ¬ 
χρι 31.12.2005. 

5) Προϋποθέσεις για την υπαγωγή των επιχειρήσεων 
στη ρύθμιση: 

α) Οι επιχειρήσεις πρέπει να είναι βιώσιμες. Μελέτη βιω¬ 
σιμότητας θα προσκομίζεται στην Τράπεζα όπου η επιχεί¬ 
ρηση έχει τις περισσότερες οφειλές, η οποία και θα αξιο¬ 
λογεί τη μελέτη. 

β) Οι επιχειρήσεις, οι οποίες έχουν υπαχθεί στις ρυθμί¬ 
σεις του άρθρου 39του ν. 3259/2004 δενδύνανται να υπα¬ 
χθούν στην παρούσα ρύθμιση. 

γ) Οι επιχειρήσεις υποχρεούνται να διατηρήσουν τον 
ήδη υπάρχοντα αριθμό εργαζομένων σε αυτές. Το βάρος 
της απόδειξης της διατήρησης των θέσεων εργασίας, εί¬ 
ναι υποχρέωση των επιχειρήσεων. 

7. Κάλυψη της δαπάνης. 

Η δαπάνη που προκαλείται από την παρούσα απόφαση, 
το ύψος της οποίας δεν είναι δυνατό να προσδιοριστεί, θα 
βαρύνει το λογαριασμό του ν. 128/1975, ο οποίος σε πε¬ 
ρίπτωση ελλειμματικότητας του επιδοτείται από τον Κρα¬ 
τικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 2005 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 12282 (2) 

Κήρυξη υποχρεωτικής της απόφασης διαιτησίας 20/05 
που αφορά τους όρους αμοιβής και εργασίας των πε- 
ριοδευόντων πωλητών, περιοδευόντων πωλητών - 
οδηγών και περιοδευόντων προωθητών πωλήσεων 
Νομού Ηρακλείου. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990 (ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4.7.2005. 

4. Τα στοιχείατου φακέλλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 


υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του επαγγέλματος, αποφασίζουμε: 

1) Κηρύσσουμε υποχρεωτική την απόφαση διαιτησίας 
20/05 που αφορά τους όρους αμοιβής και εργασίας των 
περιοδευόντων πωλητών .περιοδευόντων πωλητών- οδη¬ 
γών και περιοδευόντων προωθητών πωλήσεων Νομού 
Ηρακλείου για όλους τους εργοδότες και εργαζομένους 
του επαγγέλματος που αφορά αυτή. 

2) Η ισχύς της απόφασης αυτής αρχίζει από 15.6.2005 . 

3) Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 12277 (3) 

Κήρυξη υποχρεωτικής της από 14.4.2005 ΣΣΕ για τους 
όρους αμοιβής και εργασίας των εργατοτεχνιτών μω¬ 
σαϊκών, πλακών, τσιμεντοπλακών, πλακών Μάλτας και 
πλακοποιών γενικά όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίαση του της 4ης Ιουλίου 2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούντο 51 % των εργαζομένων του 
κλάδου, αποφασίζουμε: 

1) Κηρύσσουμε υποχρεωτική την από 14.4.2005 ΣΣΕ που 
αφορά τους όρους αμοιβής και εργασίας των εργατοτεχνι- 
τών μωσαϊκών, πλακών, τσιμεντοπλακών, πλακών Μάλτας 
και πλακοποιών γενικά όλης της χώρας για όλους τους ερ¬ 
γοδότες και εργαζόμενους του κλάδου που αφορά αυτή. 

2) Η ισχύς της απόφασης αυτής αρχίζει από 22.4.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. οικ. 12276 (4) 

Κήρυξη υποχρεωτικής της από 14.4.2005 ΣΣΕ για τους 
όρους αμοιβής και συνθηκών εργασίας των εργαζομέ¬ 
νων στα εργοστάσια μαρμαροψηφίδων, μαρμαρόσκο- 
νης, γύψου, στόκου, καολίνης κλπ. όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του ν. 1876/ 
1990. 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4ης Ιουλίου 2005. 

Τα στοιχεία του φακέλου από τα οποία προκύπτει ότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλ. ότι οι δεσμευόμε¬ 
νοι εργοδότες απασχολούντο 51 % των εργαζομένων του 
κλάδου, αποφασίζουμε: 

1. Κηρύσσουμε υποχρεωτική την από 14.4.2005 ΣΣΕ 
που αφορά τους όρους αμοιβής και συνθηκών εργασίας 
των εργαζομένων στα εργοστάσια μαρμαροψηφίδων, 
μαρμαρόσκονης, γύψου, στόκου, καολίνης κλπ. όλης της 
χώρας για όλους τους εργοδότες και εργαζόμενους του 
κλάδου που αφορά αυτή. 

2) Η ισχύς της απόφασης αυτής αρχίζει από 22.4.2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 
-♦- 

Αριθ. 12278 (5) 

Κήρυξη υποχρεωτικής της από 14.4.2005 ΣΣΕ που αφορά 
τους όρους αμοιβής και συνθηκών εργασίας των ερ¬ 
γαζομένων στα εργοστάσια και εργαστήρια κοπής και 
επεξεργασίας μαρμάρων όλης της χώρας. 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τιςδιατάξειςτηςπαρ.2τουάρθρου Ιΐτουν. 1876/90 
(ΦΕΚ 27/Α/1990). 

2. Την υπ’ αριθμ. 80015/22.4.2004 απόφαση ανάθεσης 
αρμοδιοτήτων στον Υφυπουργό Απασχόλησης και Κοι¬ 
νωνικής Προστασίας (ΦΕΚ598/Β/22.4.2004). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 4.7.2005. 

4. Ταστοιχείατου φακέλλου απόταοποίαπροκύπτειότι 
συντρέχουν οι αριθμητικές προϋποθέσεις για την κήρυξη 
υποχρεωτικής της πιο πάνω ΣΣΕ, δηλαδή ότι οι δεσμευό¬ 
μενοι εργοδότες απασχολούν το 51% των εργαζομένων 
του κλάδου, αποφασίζουμε: 

1) Κηρύσσουμε υποχρεωτική την από 14.4.2005 ΣΣΕ 
που αφορά τους όρους αμοιβής και συνθηκών εργασίας 
των εργαζομένων στα εργοστάσια και εργαστήρια κοπής 
και επεξεργασίας μαρμάρων όλης της χώρας για όλους 
τους εργοδότες και εργαζομένους του κλάδου που αφο¬ 
ρά αυτή. 

2) Η ισχύς της απόφασης αυτής αρχίζει από 22.4-2005. 

3) Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Ιουλίου 2005 

Ο ΥΦΥΠΟΥΡΓΟΣ 

ΓΕΡΑΣΙΜΟΣ ΓΙΑΚΟΥΜΑΤΟΣ 


Αριθ. 2609 (6) 

Ρύθμιση εκτάσεων λιβαδιού «Πάτωμα-Γουνίτσης» Νο¬ 
μού Λάρισας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του νόμου 
2732/1999 (ΦΕΚ 154Α) «Διεπαγγελματικές Οργανώσεις 
και άλλες διατάξεις» και της παραγράφου 5 του άρθρου 
11 του νόμου 3147/2003 (ΦΕΚ 135Α) « Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις», 

β) του νόμου 1558/1985 (ΦΕΚ 137Α) «Κυβέρνηση και κυ¬ 
βερνητικά όργανα» όπως τροποποιήθηκε, 

γ) του άρθρου 27 του νόμου 2040/1992 (ΦΕΚ 135Α). 

2) Την υπ’ αριθμ. Υ132/11.10.2004 (ΦΕΚ 1533/τ.Β'/ 
14.10.2004) απόφαση του Πρωθυπουργού και του 
Υπουργού Αγροτικής Ανάπτυξης και Τροφίμων «Ανάθεση 
αρμοδιοτήτων στον Υφυπουργό Αγροτικής Ανάπτυξης 
και Τ ροφίμων Αλέξανδρο Κοντό». 

3) Την υπ’ αριθμ. 265830/6.10.1952 κοινή απόφαση των 
Υπουργών Οικονομικών και Γεωργίας, με την οποία δια¬ 
τέθηκε συνολική έκταση 9.860 στρεμμάτων του δημόσι¬ 
ου κτήματος με την ονομασία «Πάτωμα-Γουνίτσης» του 
Δημοτικού Διαμερίσματος Κουτσόχερου του Δήμου Κοι¬ 
λάδας Νομού Λάρισας, για την αποκατάσταση ακτημό- 
νων κτηνοτροφών. 

4) Την υπ’ αριθμ. 39/1955 απόφαση της Επιτροπής 
Απαλλοτριώσεων Λάρισας, με την οποία εκδικάστηκε η 
διατεθείσα κατά τ’ ανωτέρω έκταση και κρίθηκαν οι δικαι¬ 
ούχοι κτηνοτροφικής αποκατάστασης ακτήμονες μικρο- 
κτηνοτρόφοι. 

5) Τις υπ’αριθμ. 13/1998,17/1998 και 9/1999 αποφάσεις 
της Επιτροπής Απαλλοτριώσεων Λάρισας, με τις οποίες, 
σύμφωνα με την προαναφερθείσα διάταξη του άρθρου 
27 του νόμου 2040/1992, διαχωρίστηκε υπέρ των αποκα¬ 
τασταθέντων κτηνοτροφών, με δικαίωμα πλήρους κυριό- 
τητος, η αναλογούσα έκταση, για την ανέγερση οικήμα¬ 
τος και ποιμνιοστασίου και καλλιέργεια κτηνοτροφικών 
φυτών, εκδόθηκαν δε υπέρ των ενδιαφερομένων και οι 
σχετικοί τίτλοι κυριότητας, με τη δέσμευση όμως της μη 
δυνατότητας διαθέσεως αυτών, πριν περάσουν είκοσι 
χρόνια από τον διαχωρισμό τους. 

6) Το γεγονός ότι, όπως προκύπτει από τα στοιχεία του 
σχετικού φακέλου. 

α) Τόσο οι κριθέντες ως δικαιούχοι κτηνοτροφικού κλή¬ 
ρου, όσο και οι κληρονόμοι ή διάδοχοι των αρχικών κλη¬ 
ρούχων, πέραν των εκτάσεων που τους παραχωρήθηκαν 
με τη διάταξη του άρθρου 27 του νόμου 2040/1992, κατέ¬ 
χουν μεγάλο μέρος των εκτάσεων του ανωτέρω λιβαδιού, 
με γεωργικές καλλιέργειες. 

β) Αρκετοί από τους κληρονόμους ή διαδόχους των αρ¬ 
χικών κληρούχων έχουν την ιδιότητα του κτηνοτρόφου, 
τόσο δε οι αρχικοί όσο και οι κληρονόμοι ή διάδοχοι αυ¬ 
τών στις εκτάσεις που καλλιεργούν, έχουν δημιουργήσει 
πραγματική και νομική κατάσταση, η οποία, λόγω και της 
παρόδου πολλών ετών δεν μπορεί να ανατραπεί. 

γ) Οι αποκατασταθέντες κληρούχοι κατέβαλαν την αξία 
του τιμήματος για τους κτηνοτροφικούς κλήρους που 
τους παραχωρήθηκαν. 

7) Τον σχετικό Κτηματολογικό Πίνακα που συντάχθηκε 

από το Δήμο Κοιλάδας, στον οποίο υπάγεται το λιβάδι 
«Πάτωμα-Γουνίτσης» και στον οποίο εμφανίζονται, με συ¬ 
γκεκριμένο εμβαδόν τόσο οι εκτάσεις που παραχωρήθη- 
καν στους κληρούχους, σύμφωνα με την προαναφερθεί- 
σα διάταξη του άρθρου 27 του νόμου 2040/1992, όσο και 
οι επί πλέον καλλιεργηθείσες εκτάσεις του λιβαδιού. 

8) Τις υπ’ αριθμ. 11727/15.10.2003 και ΔΥ/16.3.2005 
αναφορές της Δ/νσης Αγροτικής Ανάπτυξης της Νο- 
μαρ/κής Αυτ/σης Λάρισας και τα υποβληθέντα με αυτήν 
στοιχεία. 

9) Το ότι με τις προαναφερθείσες διατάξεις των άρθρων 
26παρ.1 του ν. 2732/1999 και 11 παρ. 5 του ν. 3147/2003 
παρέχεται στον Υπουργό Αγροτικής Ανάπτυξης και Τρο¬ 
φίμων και στον αρμόδιο κατά περίπτωση Υπουργό η δυ¬ 
νατότητα ρύθμισης, κατά παρέκκλιση των ορισμών των 
κειμένων διατάξεων, των υφιστάμενων εκκρεμοτήτων 
στα αναφερόμενα στις διατάξεις αυτές κτήματα, μεταξύ 
των οποίων περιλαμβάνεται και το κτήμα «Πάτωμα-Γουνί¬ 
τσης» του Δημοτικού Διαμερίσματος Κουτσόχερου του 
Δήμου Κοιλάδας Νομού Λάρισας. 

10) Το υπ’ αριθμ. 866/24.5.2005 έγγραφο του Δήμου 
Κοιλάδας, με το οποίο υποβλήθηκε αίτημα των ενδιαφε¬ 
ρομένων κληρούχων κτηνοτροφών και των κληρονόμων ή 
διαδόχων αυτών, μαζί με τον Κτηματολογικό Πίνακα, που 
συντάχθηκε, όπως προαναφέρθηκε, από το Δήμο Κοιλά¬ 
δας, με τα οποία και με τους λόγους που αναφέρονται σ’ 
αυτά, ζητούν την, κατά παρέκκλιση των σχετικών διατά¬ 
ξεων, παραχώρηση οριστικά στους αναγραφόμενους 
στον ανωτέρω Κτηματολογικό Πίνακα δικαιούχους, των 
κατεχομένων από αυτούς εκτάσεων, καθώς και την άρση 
των περιορισμών του άρθρου 27 του νόμου 2040/1992 για 
τις διαχωρισθείσες υπέρ αυτών εκτάσεις. 

11) Το από 1.4.2005 υπόμνημα-αίτηση τριών κτηνοτρο¬ 
φών κατοίκων Κουτσόχερου Λάρισας, με το οποίο ζητούν 
τη δυνατότητα αποκατάστασής τους στο ανωτέρω λιβά¬ 
δι. 

12) Το ότι με την απόφαση αυτή δεν προκαλείται δαπά¬ 
νη σε βάρος των πιστώσεων του Κρατικού Προϋπολογι¬ 
σμού του Υπουργείου Αγροτικής Ανάπτυξης και Τροφί¬ 
μων, αποφασίζουμε: 

1. Την παραχώρηση κατά κυριότητα προς τους ανα¬ 
γραφόμενους στον Κτηματολογικό Πίνακα δικαιούχους, 
που συντάχθηκε από τον Δήμο Κοιλάδας Νομού Λάρισας, 
στον οποίο υπάγεταιτο λιβάδι «Πάτωμα-Γουνίτσης» και οι 
οποίες εμφανίζονται με συγκεκριμένο εμβαδόν, ως κατε- 
χόμενες και καλλιεργούμενες και για τις οποίες δεν έχει 
εκδοθεί, σύμφωνα με τη διάταξη του άρθρου 27 του νό¬ 
μου 2040/1992 σχετική απόφαση της Επιτροπής Απαλλο¬ 
τριώσεων Λάρισας. 

Η παραχώρηση θα γίνει με απόφαση του Νομάρχη Λά¬ 
ρισας, μετά από αίτηση που θα υποβάλουν οι ενδιαφερό¬ 
μενοι στη Δ/νση Αγροτικής Ανάπτυξης Λάρισας. Κατά το 
στάδιο αυτό και μέχρι την έκδοση της απόφασης αυτής 
του Νομάρχη επιτρέπεται η υποβολή αιτήσεων εκ μέρους 
των ενδιαφερομένων, για διόρθωση τυχόν λαθών, αναφε- 
ρομένων σε ονοματεπωνυμικά στοιχεία. Η απόφαση αυτή 
αποτελεί τον μεταγραπτέο υπέρ των ενδιαφερομένωντίτ- 
λο κυριότητας. Για την παραχώρηση των εκτάσεων οφεί¬ 
λεται από τους ενδιαφερομένους τίμημα, που είναι ίσο με 
το 1/5 της αντικειμενικής αξίας των εκτάσεων και εξο¬ 
φλείται σε τρεις (3) ίσες, ετήσιες, άτοκες δόσεις. Εάν για 
τις εκτάσεις αυτές δεν έχει προσδιοριστεί αντικειμενική 
αξία, ισχύει η αγοραία αξία. Σε περίπτωση που κατά την 


μεταγραφή της απόφασης του Νομάρχη δεν έχει εξο¬ 
φληθεί το τίμημα, εγγράφεται επί των εκτάσεων αυτών 
πρώτη υποθήκη υπέρ του δημοσίου, η οποία και εξαλεί¬ 
φεται μετά την ολοσχερή εξόφλησή του. Το τίμημα κατα¬ 
βάλλεται στην Αγροτική Τράπεζα της Ελλάδος και στον 
τηρούμενο σ’ αυτήν με αριθμ. 45220003 ειδικό λογαρια¬ 
σμό. Η μεταγραφή της κατά τ’ ανωτέρω αποφάσεως, γί¬ 
νεται με μέριμνα των ενδιαφερομένων. 

2. Η υπόλοιπη βοσκήσιμη και μη καλλιεργημένη έκταση 
του λιβαδιού περιέρχεται, μετηνπαρούσα απόφαση, στη 
διαχείριση της Δ/νσης Αγροτικής Ανάπτυξης Νομού Λά¬ 
ρισας, προκειμένου να παραχωρηθεί με αποφάσεις της 
Επιτροπής Απαλλοτριώσεων κατά προτίμηση στους καθ’ 
οιονδήποτε τρόπο κληρονόμους ή διαδόχους των αρχι¬ 
κών κτηνοτροφών, καθώς και στους με οποιοδήποτε τρό¬ 
πο κάνουν χρήση του βοσκότοπου αυτού. Για τις παρα¬ 
χωρήσεις αυτές οφείλεται το κατά το άρθρο 2 παρ. 1 του 
νόμου 3147/2003 τίμημα, το οποίο εξοφλείται κατά τα ορι¬ 
ζόμενα στο άρθρο αυτό. Σε περίπτωση περίσσειας εκτά¬ 
σεων, που βεβαιώνεται από το Γ ραφείο Κτηνοτροφίας 
της Νομαρ/κής Αυτ/σης Λάρισας, επιτρέπεται η αποκα¬ 
τάσταση και άλλων κτηνοτροφών, κατοίκων απαραίτητα 
του Δημοτικού Διαμερίσματος Κουτσόχερου του Δήμου 
Κοιλάδας. 

4. Γ ια τις εκτάσεις που διαχωρίστηκαν και παραχωρή- 
θηκαν υπέρ των ενδιαφερομένων, με αποφάσεις της Επι¬ 
τροπής Απαλλοτριώσεων Λάρισας, σύμφωνα με τη διάτα¬ 
ξη του άρθρου 27 του νόμου 2040/1992, αίρονται με την 
παρούσα απόφαση, οι αναγραφόμενοι στους τίτλους κυ¬ 
ριότητας, που εκδόθηκαν υπέρ των ενδιαφερομένων πε¬ 
ριορισμοί, καθ’ όσον αφορά την έκπτωση και την αδυνα¬ 
μία εκποίησής τους πριν την πάροδο εικοσαετίας από τον 
διαχωρισμό των εκτάσεων, τροποποιουμένων, κατά το 
σημείο αυτό των εκδοθέντων τίτλων κυριότητας με σχετι¬ 
κή απόφαση του Νομάρχη Λάρισας, η οποία και θα μετα¬ 
γράφει, με μέριμνα των ενδιαφερομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ.2610 (7) 

Ρύθμιση εκτάσεων λιβαδιού Γκίνια -Μαυροβούνιου 
Λάρισας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του νόμου 
2732/1999 (ΦΕΚ 154Α) «Διεπαγγελματικές Οργανώσεις 
και άλλες διατάξεις» και της παραγράφου 5 του άρθρου 
11 του νόμου 3147/2003 ( ΦΕΚ 135Α) «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις», 

β) του νόμου 1558/1985 (ΦΕΚ 137Α ) «Κυβέρνηση και 
κυβερνητικά όργανα» όπως τροποποιήθηκε, 

γ) του άρθρου 27 του νόμου 2040/1992 (ΦΕΚ70Α). 

2) Την υπ’ αριθμ. Υ 132/11.10.2004 (ΦΕΚ 1533/τ.Β/ 
14.10.2004) απόφαση του Πρωθυπουργού και του 

Υπουργού Αγροτικής Ανάπτυξης και Τροφίμων «Ανάθεση 
αρμοδιοτήτων στον Υφυπουργό Αγροτικής Ανάπτυξης 
και Τροφίμων Αλέξανδρο Κοντό». 

3) Την υπ’ αριθμ. 195794/19.6.1951 κοινή απόφαση των 
Υπουργών Οικονομικών και Γεωργίας, με την οποία δια¬ 
τέθηκε το λιβάδι, με την ονομασία «Γκίνια», εμβαδού 
3.000 περίπου στρεμμάτων, ιδιοκτησίας του δημοσίου 
(τέως Θεσσαλικού Γεωργικού Ταμείου), για την αποκατά¬ 
σταση ακτή μόνων κτηνοτροφών. 

4) Την υπ’ αριθμ. 38/1953 απόφαση της Επιτροπής 
Απαλλοτριώσεων Λάρισας, με την οποία εκδικάστηκε η 
διατεθείσα κατά τ’ ανωτέρω έκταση και κρίθηκαν οι δικαι¬ 
ούχοι κτηνοτροφικής αποκατάστασης ακτήμονες μικρο- 
κτηνοτρόφοι, οι οποίοι από τον χρόνο της εγκατάστασής 
τους στις εκτάσεις που δικαιώθηκαν, εξακολουθούν να 
τις κατέχουν. 

5) Τις υπ’ αριθμ. 10/1998 και 6/1999 αποφάσεις της Επι¬ 
τροπής Απαλλοτριώσεων Λάρισας, με τις οποίες, σύμφω¬ 
να με την προαναφερθείσα διάταξη του άρθρου 27 του 
νόμου 2040/1992, διαχωρίστηκε υπέρ των αποκαταστα- 
θέντων κτηνοτροφών, με δικαίωμα πλήρους κυριότητος, 
η αναλογούσα έκταση, για την ανέγερση οικήματος και 
ποιμνιοστασίου και καλλιέργεια κτηνοτροφικών φυτών, 
εκδόθηκαν δε υπέρ των ενδιαφερομένων και οι σχετικοί 
τίτλοι κυριότητας, με τη δέσμευση όμως της μη δυνατό¬ 
τητας διαθέσεως αυτών πριν περάσουν είκοσι χρόνια από 
το διαχωρισμό τους. 

6) Το γεγονός ότι, όπως προκύπτει από τα στοιχεία του 
σχετικού φακέλου 

α) Τόσο οι κριθέντες ως δικαιούχοι κτηνοτροφικού κλή¬ 
ρου, όσο και οι κληρονόμοι ή διάδοχοι των αρχικών κλη¬ 
ρούχων, πέραν των εκτάσεων που τους παραχωρήθηκαν 
με τη διάταξη του άρθρου 27 του νόμου 2040/1992, κατέ¬ 
χουν μεγάλο μέροςτωνεκτάσεωντου ανωτέρω λιβαδιού, 
με γεωργικές καλλιέργειες. 

β) Αρκετοί από τους κληρονόμους ή διαδόχους των αρ¬ 
χικών κληρούχων έχουν την ιδιότητα του κτηνοτρόφου, 
στις εκτάσεις δε που καλλιεργούνται, αλλά και στην υπό¬ 
λοιπη έκταση του λιβαδιού έχει δημιουργηθεί τέτοια 
πραγματική και νομική κατάσταση, η οποία, λόγω και της 
παρόδου πολλών ετών δεν μπορεί να ανατραπεί. 

γ) Από το έτος 1953 οι κτηνοτρόφοι που αποκαταστά¬ 
θηκαν αντικατέστησαν τις πρόχειρες κατασκευές κατοι¬ 
κίας, σε σύγχρονα οικοδομήματα κατοικιών και σύμφωνα 
με τα υπάρχοντα στοιχεία προκύπτει ότι στη συγκεκριμέ¬ 
νη θέση «Κρύα Βρύση-Μαυροβούνιο» υφίσταται πλήρης 
οικισμός, με εκκλησία, σχολείο, νεκροταφείο κλπ. 

δ) Οι αποκατασταθέντες κληρούχοι κατέβαλαν την αξία 
του τιμήματος για τους κτηνοτροφικούς κλήρους που 
τους παραχωρήθηκαν. 

7) Τον σχετικό από 21.11.2000 Κτηματολογικό Πίνακα 
που συντάχθηκε απότηνΤοπογραφική Υπηρεσία της Νο¬ 
μαρχιακής Αυτοδιοίκησης Λάρισας, στον οποίο εμφανί¬ 
ζονται, με συγκεκριμένο αριθμό τεμαχίου και εμβαδόν, 
τόσο οι εκτάσεις που παραχωρήθηκαν στους ενδιαφερο¬ 
μένους με τη διάταξη του άρθρου 27 του νόμου 
2040/1992, όσο και οι επί πλέον καλλιεργηθείσες εκτά¬ 
σεις, αλλά και οι εκτάσεις, που αποτελούν στη θέση 
«Κρύα Βρύση - Μαυροβούνιο» τον συνοικισμό. 

8) Τις υπ’ αριθμ. 11727/15.10.2003 και ΔΥ/16.3.2005 
αναφορές της Δ/νσης Αγροτικής Ανάπτυξης της Νο- 
μαρ/κής Αυτ/σης Λάρισας και τα υποβληθέντα με αυτήν 
στοιχεία. 


9) Το ότι με τις προαναφερθείσες διατάξεις των άρθρων 
26παρ. 1 του ν. 2732/1999 και 11 παρ. 5 του ν. 3147/2003 
παρέχεται στον Υπουργό Αγροτικής Ανάπτυξης και Τρο¬ 
φίμων και στον αρμόδιο κατά περίπτωση Υπουργό η δυ¬ 
νατότητα ρύθμισης, κατά παρέκκλιση των ορισμών των 
κειμένων διατάξεων, των υφιστάμενων εκκρεμοτήτων 
στα αναφερόμενα στις διατάξεις αυτές κτήματα, μεταξύ 
των οποίων περιλαμβάνεται και το κτήμα «Γκίνια» Νομού 
Λάρισας. 

10) Τα υποβληθέντα αιτήματα - υπομνήματα των ενδια¬ 
φερομένων κληρούχων κτηνοτροφών και των κληρονό¬ 
μων ή διαδόχων αυτών, με τα οποία και με τους λόγους 
που αναφέρονται σ’ αυτά, ζητούν την, κατά παρέκκλιση 
των σχετικών διατάξεων, παραχώρηση οριστικά σ’ αυ¬ 
τούς των κατεχομένων από αυτούς εκτάσεων, όπως αυ¬ 
τές αναφέρονται στον ανωτέρω Κτηματολογικό Πίνακα, 
που συντάχθηκε από την Τοπογραφική Υπηρεσία Νομού 
Λάρισας, καθώς και την άρση των περιορισμών του άρ¬ 
θρου 27 του νόμου 2040/1992 για τις διαχωρισθείσες 
υπέρ αυτών εκτάσεις. 

11) Το ότι με την απόφαση αυτή δεν προκαλείται δαπά¬ 
νη σε βάρος των πιστώσεων του Κρατικού Προϋπολογι¬ 
σμού του Υπουργείου Αγροτικής Ανάπτυξης και Τροφί¬ 
μων, αποφασίζουμε: 

1. Την παραχώρηση κατά κυριότητα προς τους ανα¬ 
γραφόμενους στον Κτηματολογικό Πίνακα που συντά¬ 
χθηκε από την Τοπογραφική Υπηρεσία της Νομαρ/κής 
Αυτ/σης Λάρισας των εκτάσεων του κτήματος «Γκίνια- 
Μαυροβουνίου» του Δήμου Κρανώνος Νομού Λάρισας, οι 
οποίες στον Κτηματολογικό αυτό Πίνακα εμφανίζονται με 
συγκεκριμένο αριθμό τεμαχίου και εμβαδόν ως καλλιερ¬ 
γούμενες και για τις οποίες δεν έχει εκδοθεί, σύμφωνα με 
τη διάταξη του άρθρου 27 του νόμου 2040/1992 σχετική 
απόφαση της Επιτροπής Απαλλοτριώσεων Λάρισας κα¬ 
θώς και των εκτάσεων οι οποίες στον ίδιο κατά τ’ άνω πί¬ 
νακα εμφανίζονται με την ένδειξη «οικόπεδα». 

Η παραχώρηση θα γίνει με απόφαση του Νομάρχη Λά¬ 
ρισας, μετά από αίτηση που θα υποβάλουν οι ενδιαφερό¬ 
μενοι στη Δ/νση Αγροτικής Ανάπτυξης Λάρισας. Κατά το 
στάδιο αυτό και μέχρι την έκδοση της απόφασης αυτής 
του Νομάρχη επιτρέπεται η υποβολή αιτήσεων εκ μέρους 
των ενδιαφερομένων, για διόρθωση τυχόν λαθών, αναφε- 
ρομένων σε ονοματεπωνυμικά στοιχεία. Η απόφαση αυτή 
αποτελεί τον μεταγραπτέο υπέρ των ενδιαφερομένων τίτ¬ 
λο κυριότητας. Για την παραχώρηση των εκτάσεων οφεί¬ 
λεται από τους ενδιαφερομένους τίμημα, που είναι ίσο με 
το 1/5 της αντικειμενικής αξίας των εκτάσεων και εξο¬ 
φλείται σε τρεις (3) ίσες, ετήσιες, άτοκες δόσεις. Εάν για 
τις εκτάσεις αυτές δεν έχει προσδιοριστεί αντικειμενική 
αξία, ισχύει η αγοραία αξία. Σε περίπτωση που κατά την 
μεταγραφή της απόφασης του Νομάρχη δεν έχει εξο¬ 
φληθεί το τίμημα, εγγράφεται επί των εκτάσεων αυτών 
πρώτη υποθήκη υπέρ του δημοσίου, η οποία και εξαλεί¬ 
φεται μετά την ολοσχερή εξόφλησή του. Το τίμημα κατα¬ 
βάλλεται στην Αγροτική Τράπεζα της Ελλάδος και στον 
τηρούμενο σ’ αυτήν με αριθμ. 45220003 ειδικό λογαρια¬ 
σμό. 

2. Η υπόλοιπη βοσκήσιμη και μη καλλιεργημένη, έκταση 
του λιβαδιού περιέρχεται, με τη μεταγραφή της παρού¬ 
σας απόφασης, κοινά και αδιαίρετα στους ίδιους κατά 
τ’ανωτέρω δικαιούχους, μη επιτρεπομένης της, με οποι- 
οδήποτε τρόπο, περαιτέρω αλλαγής χρήσης της έκτασης 
αυτής. Και για την έκταση αυτή οφείλεται από τους εν- 

διαφερόμενους τίμημα, που είναι ίσο με το 1/10 της αγο¬ 
ραίας αξίας της, το οποίο και εξοφλείται σε πέντε (5) ίσες, 
ετήσιες, άτοκες δόσεις και καταβάλλεται στον ίδιο κατάτ’ 
ανωτέρω λογαριασμό. Κατά τη μεταγραφή της απόφα¬ 
σης αυτής εγγράφεται για το οφειλόμενο τίμημα πρώτη 
υποθήκη υπέρ του δημοσίου, η οποία και εξαλείφεται, με¬ 
τά την ολοσχερή εξόφλησή του. 

3. Η μεταγραφή των κατά τ’ ανωτέρω αποφάσεων γίνε¬ 
ται με μέριμνα των ενδιαφερομένων. 

4. Για τις εκτάσεις που διαχωρίστηκαν και παραχωρή- 
θηκαν υπέρ των ενδιαφερομένων, με αποφάσεις της Επι¬ 
τροπής Απαλλοτριώσεων Λάρισας, σύμφωνα με τη διάτα¬ 
ξη του άρθρου 27 του νόμου 2040/1992, αίρονται με την 
παρούσα απόφαση, οι αναγραφόμενοι στους τίτλους κυ¬ 
ριότητας, που εκδόθηκαν υπέρ των ενδιαφερομένων πε¬ 
ριορισμοί, καθ’ όσον αφορά την έκπτωση και την αδυνα¬ 
μία εκποίησής τους πριντην πάροδο εικοσαετίας από τον 
διαχωρισμό των εκτάσεων, τροποποιουμένων, κατά το 
σημείο αυτό των εκδοθέντων τίτλων κυριότητας με σχετι¬ 
κή απόφαση του Νομάρχη Λάρισας, η οποία και θα μετα¬ 
γράφει, με μέριμνα των ενδιαφερομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ.2611 (8) 

Ρύθμιση εκτάσεων λιβαδιού «Ψυχικό» Δήμου Κρανώνος 
Νομού Λάρισας. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1) Τις διατάξεις: 

α) της παραγράφου 1 του άρθρου 26 του νόμου 
2732/1999 (ΦΕΚ 154Α) «Διεπαγγελματικές Οργανώσεις 
και άλλες διατάξεις» καιτηςπαραγράφουδτου άρθρου 11 
του νόμου 3147/2003 (ΦΕΚ 135Α) «Ρύθμιση θεμάτων 
αγροτικής γης, επίλυση ζητημάτων αποκατασταθέντων 
και αποκαθισταμένων κτηνοτροφών και άλλες διατάξεις», 

β) του νόμου 1558/1985 (ΦΕΚ 137Α) «Κυβέρνηση και κυ¬ 
βερνητικά όργανα» όπως τροποποιήθηκε. 

γ) του άρθρου 27 του νόμου 2040/1992 (ΦΕΚ70Α). 

2) Την υπ’ αριθμ. Υ 132/11.10.2004 (ΦΕΚ 
1533/τ.Β'/14.10.2004) απόφαση του Πρωθυπουργού και 
του Υπουργού Αγροτικής Ανάπτυξης και Τροφίμων «Ανά¬ 
θεση αρμοδιοτήτων στον Υφυπουργό Αγροτικής Ανάπτυ¬ 
ξης και Τροφίμων Αλέξανδρο Κοντό». 

3) Την υπ’ αριθ.195795/π.ε.19.6.1951 κοινή απόφαση 
των Υπουργών Οικονομικών και Γεωργίας, με την οποία 
διατέθηκε συνολική έκταση 2.974 στρεμμάτων και συγκε¬ 
κριμένα 2474 περίπου στρέμματα στη θέση «Δογατζή» και 
500 στρέμματα στις θέσεις «Τρία πηγάδια» και «Τσελε- 
πούρα» του λιβαδιού με την ονομασία «Ψυχικό» ιδιοκτη¬ 
σίας του δημοσίου (τέως Θεσσαλικού Γεωργικού Ταμεί¬ 
ου), για την αποκατάσταση ακτημόνων κτηνοτροφών. 

4) Την υπ’ αριθμ. 39/1953 απόφαση της Επιτροπής 
Απαλλοτριώσεων Λάρισας, με την οποία εκδικάστηκε η 
διατεθείσα κατά τ’ ανωτέρω έκταση και κρίθηκαν οι δικαι¬ 
ούχοι κτηνοτροφικής αποκατάστασης ακτήμονες μικρο- 
κτηνοτρόφοι, οι οποίοι από τον χρόνο της εγκατάστασής 


τους στις εκτάσεις που δικαιώθηκαν, εξακολουθούν να 
τις κατέχουν. 

5) Την υπ’ αριθμ. 5/1999 απόφαση της Επιτροπής Απαλ¬ 
λοτριώσεων Λάρισας, με την οποία, σύμφωνα μετηνπρο- 
αναφερθείσα διάταξη του άρθρου 27 του νόμου 
2040/1992, διαχωρίστηκε υπέρ των αποκατασταθέντων 
κτηνοτροφών, με δικαίωμα πλήρους κυριότητος, η ανα¬ 
λογούσα έκταση, για την ανέγερση οικήματος και ποι¬ 
μνιοστασίου και καλλιέργεια κτηνοτροφικών φυτών, εκ¬ 
δόθηκαν δε υπέρ των ενδιαφερομένων και οι σχετικοί τίτ¬ 
λοι κυριότητας, με τη δέσμευση όμως της μη 
δυνατότητας διαθέσεως αυτών, πριν περάσουν είκοσι 
χρόνια από τον διαχωρισμό τους. 

6) Το γεγονός ότι, όπως προκύπτει από τα στοιχεία του 
σχετικού φακέλου, 

α) Τόσο οι κριθέντες ως δικαιούχοι κτηνοτροφικού κλή¬ 
ρου, όσο και οι κληρονόμοι ή διάδοχοι των αρχικών κλη¬ 
ρούχων, πέραν των εκτάσεων που τους παραχωρήθηκαν 
με τη διάταξη του άρθρου 27 του νόμου 2040/1992, κατέ¬ 
χουν μεγάλο μέροςτωνεκτάσεωντου ανωτέρω λιβαδιού, 
με γεωργικές καλλιέργειες. 

β) Αρκετοί από τους κληρονόμους ή διαδόχους των αρ¬ 
χικών κληρούχων έχουν την ιδιότητα του κτηνοτρόφου, 
τόσο δε οι αρχικοί όσο και οι κληρονόμοι ή διάδοχοι αυ¬ 
τών στις εκτάσεις που καλλιεργούν, αλλά και στην υπό¬ 
λοιπη έκταση του λιβαδιού έχουν δημιουργήσει τέτοια 
πραγματική και νομική κατάσταση, η οποία, λόγω και της 
παρόδου πολλών ετών δεν μπορεί να ανατραπεί. 

γ) Οι αποκατασταθέντες κληρούχοι κατέβαλαντην αξία 
του τιμήματος για τους κτηνοτροφικούς κλήρους που 
τους παραχωρήθηκαν. 

7) Τον σχετικό από Δεκέμβριο 1996 Κτηματολογικό Πί¬ 
νακα και Τοπογραφικό Διάγραμμα που συντάχθηκαν από 
τον Μηχανικό Νικόλαο Ζαφειρόπουλο, καθώς και τον 
υποβληθέντα με το υπόμνημα των ενδιαφερομένων Κτη- 
ματολογικό Πίνακα και Ονοματεπώνυμα Κατόχων των 
εκτάσεων, στον οποίο εμφανίζονται, με συγκεκριμένο 
αριθμό τεμαχίου και εμβαδόν και οι εκτάσεις που παρα¬ 
χωρήθηκαν στους ενδιαφερομένους με τη διάταξη του 
άρθρου 27 του νόμου 2040/1992, αλλά και οι επί πλέον 
καλλιεργηθείσες εκτάσεις, καθώς και το βοσκήσιμο τμή¬ 
μα του λιβαδιού, όπως αυτό έχει διαχωριστεί σε τρία τμή¬ 
ματα και εκμεταλλεύεται από τους ενδιαφερομένους. 

8) Τις υπ’ αριθμ. 11727/15.10.2003 και ΔΥ/16.3.2005 
αναφορές της Δ/νσης Αγροτικής Ανάπτυξης της Νο- 
μαρ/κής Αυτ/σης Λάρισας και τα υποβληθέντα με αυτήν 
στοιχεία. 

9) Το ότι με τις προαναφερθείσες διατάξεις των άρθρων 
26παρ.1 του ν. 2732/1999 και 11 παρ. 5 του ν. 3147/2003 
παρέχεται στον Υπουργό Αγροτικής Ανάπτυξης και Τρο¬ 
φίμων και στον αρμόδιο κατά περίπτωση Υπουργό η δυ¬ 
νατότητα ρύθμισης, κατά παρέκκλιση των ορισμών των 
κειμένων διατάξεων, των υφιστάμενων εκκρεμοτήτων 
στα αναφερόμενα στις διατάξεις αυτές κτήματα, μεταξύ 
των οποίων περιλαμβάνεται και το κτήμα «Ψυχικό» Νομού 
Λάρισας. 

10) Το υποβληθέν αίτημα- υπομνημάτων ενδιαφερομέ¬ 
νων κληρούχων κτηνοτροφών και των κληρονόμων ή δια¬ 
δόχων αυτών, μαζί με τον Κτηματολογικό Πίνακα (Ιούλιος 
2003), με τα οποία και με τους λόγους που αναφέρονται 
σ’ αυτά, ζητούν την, κατά παρέκκλιση των σχετικών δια¬ 
τάξεων, παραχώρηση οριστικά σ’ αυτούς των κατεχομέ- 
νων από αυτούς εκτάσεων, όπως αυτές αναφέρονται 
στον ανωτέρω Κτηματολογικό Πίνακα, καθώς και το Διά¬ 
γραμμα, καθώς και την άρση των περιορισμών του άρ- 

θρου 27 του νόμου 2040/1992, για τις διαχωρισθείσες 
υπέρ αυτών εκτάσεις. 

11) Το ότι με την απόφαση αυτή δεν προκαλείται δαπά¬ 
νη σε βάρος των πιστώσεων του Κρατικού Προϋπολογι¬ 
σμού του Υπουργείου Αγροτικής Ανάπτυξης και Τροφί¬ 
μων, αποφασίζουμε: 

1. Την παραχώρηση κατά κυριότητα προς τους ανα¬ 
γραφόμενους στον Κτηματολογικό Πίνακα, Ιούλιος 2003, 
δικαιούχους, ο οποίος υποβλήθηκε από τους ενδιαφερο¬ 
μένους και στον οποίο εμφανίζονται με συγκεκριμένο 
αριθμό τεμαχίου και εμβαδόν και οι καλλιεργούμενες και 
μη παραχωρηθείσες εκτάσεις, σύμφωνα με τη διάταξη 
του άρθρου 27 του νόμου 2040/1992, με σχετική απόφα¬ 
ση της Επιτροπής Απαλλοτριώσεων Λάρισας. 

Η παραχώρηση θα γίνει με απόφαση του Νομάρχη Λάρι¬ 
σας, μετά από αίτηση που θα υποβάλουν οι ενδιαφερόμε¬ 
νοι στη Δ/νση Αγροτικής Ανάπτυξης Λάρισας. Κατά το στά¬ 
διο αυτό και μέχρι την έκδοση της απόφασης αυτής του 
Νομάρχη επιτρέπεται η υποβολή αιτήσεων εκ μέρους των 
ενδιαφερομένων, για διόρθωση τυχόν λαθών, αναφερομέ- 
νων σε ονοματεπωνυμικά στοιχεία. Η απόφαση αυτή του 
Νομάρχη αποτελεί τον μεταγραπτέο υπέρ των ενδιαφερο¬ 
μένων τίτλο κυριότητας. Για την παραχώρηση των εκτάσε¬ 
ων οφείλεται από τους ενδιαφερομένους τίμημα, που είναι 
ίσο με το 1/5 της αντικειμενικής αξίας των εκτάσεων και 
εξοφλείται σε τρεις (3) ίσες, ετήσιες, άτοκες δόσεις. Εάν 
για τις εκτάσεις αυτές δεν έχει προσδιοριστεί αντικειμενική 
αξία, ισχύει η αγοραία αξία. Σε περίπτωση που κατά την με¬ 
ταγραφή της απόφασης του Νομάρχη δεν έχει εξοφληθεί 
τοτίμημα, εγγράφεταιεπίτων εκτάσεων αυτώνπρώτη υπο¬ 
θήκη υπέρ του δημοσίου, η οποία και εξαλείφεται μετά την 
ολοσχερή εξόφλησή του. Το τίμημα καταβάλλεται στην 
Αγροτική Τράπεζα της Ελλάδος και στον τηρούμενο σ’ αυ¬ 
τήν με αριθμ. 45220003 ειδικό λογαριασμό. 

2. Η υπόλοιπη βοσκήσιμη και μη καλλιεργημένη, έκταση 
του λιβαδιού, όπως αυτή ειδικότερα απεικονίζεται σε τρία 
τμήματα (Α, Β, Γ) στο από Δεκέμβριος 1996 Διάγραμμα του 
Μηχανικού Νικολάου Ζαφειρόπουλου, περιέρχεται κατά 
κυριότητα με την μεταγραφή της παρούσας απόφασης 
στους αναφερόμενους μετά στοιχεία 19,20 και 21 του Κτη- 
ματολογικού Πίνακα του ιδίου Μηχανικού και αποτελού- 
ντες τρεις ομάδες δικαιούχους, όπως αυτός τροποποιείται 
με σχετική έπ’ αυτού σημείωση και κατά το ποσοστό ιδιο¬ 
κτησίας που ο καθένας έλκει από τον αρχικό κληρούχο, μη 
επιτρεπομένηςτης, μεοποιοδήποτετρόπο, περαιτέρω αλ¬ 
λαγής χρήσης της έκτασης αυτής. Και για την έκταση αυτή 
οφείλεται από τους ενδιαφερομένους τίμημα, που είναι ίσο 
με το 1 /10 της αγοραίας αξίας της, το οποίο και εξοφλείται 
σε πέντε (5) ίσες, ετήσιες, άτοκες δόσεις και καταβάλλεται 
στον ίδιο κατάτ’ανωτέρω λογαριασμό. Κατά τη μεταγραφή 
της απόφασης αυτής εγγράφεται για το οφειλόμενο τίμη¬ 
μα πρώτη υποθήκη υπέρ του δημοσίου, η οποία και εξαλεί¬ 
φεται, μετά την ολοσχερή εξόφλησή του. 

3. Η μεταγραφή των κατά τ’ ανωτέρω αποφάσεων γίνε¬ 
ται με μέριμνα των ενδιαφερομένων. 

4. Για τις εκτάσεις που διαχωρίστηκαν και παραχωρή- 
θηκαν υπέρ των ενδιαφερομένων, με αποφάσεις της Επι¬ 
τροπής Απαλλοτριώσεων Λάρισας, σύμφωνα με τη διάτα¬ 
ξη του άρθρου 27 του νόμου 2040/1992, αίρονται με την 
παρούσα απόφαση, οι αναγραφόμενοι στους τίτλους κυ¬ 
ριότητας, που εκδόθηκαν υπέρ των ενδιαφερομένων πε¬ 
ριορισμοί, καθ’ όσον αφορά την έκπτωση και την αδυνα¬ 
μία εκποίησής τους πριν την πάροδο εικοσαετίας από τον 
διαχωρισμό των εκτάσεων, τροποποιουμένων, κατά το 


σημείο αυτό των εκδοθέντων τίτλων κυριότητας με σχετι¬ 
κή απόφαση του Νομάρχη Λάρισας, η οποία και θα μετα¬ 
γράφει, με μέριμνα των ενδιαφερομένων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2005 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΟΝΤΟΣ 
-♦- 

Αριθ. 67613 

(9) 

Σύσταση ειδικής νομοπαρασκευαστικής επιτροπής για 
την σύνταξη ορισμένων υποδειγμάτων αποφάσεων 
επί απλών υποθέσεων των πολιτικών και ποινικών δι¬ 
καστηρίων ως προς το τυπικό και όχι ουσιαστικό μέ¬ 
ρος με σκοπό τη διευκόλυνση και επιτάχυνση της απο¬ 
νομής της Δικαιοσύνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 10 του ν. 3060/2002 (ΦΕΚ Α' 242), 

β) του άρθρου 23παρ. Ιπερ.ι'του ν. 2145/1993 (ΦΕΚΑ'88), 

γ) του άρθρου 17 του ν. 3205/2003 (ΦΕΚ Α' 297) «Μι- 
σθολογικές ρυθμίσεις λειτουργών και υπαλλήλων» του 
Δημοσίου, Ν.Π.Δ.Δ. και Ο.Τ.Α.,μονίμων στελεχών των 
Ενόπλων Δυνάμεων, και αντιστοίχων της Ελληνικής Αστυ¬ 
νομίας, του Πυροσβεστικού και Λιμενικού Σώματος και 
άλλες συναφείς διατάξεις», 

δ) του άρθρου 29Ατου ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27 του ν.2081/1992 (ΦΕΚ ΑΊ54) και αντι- 
καταστάθηκε με το άρθρο 1 του ν. 2469/97 (ΦΕΚΑ’38). 

2. Την ανάγκη σύστασης ειδικής νομοπαρασκευαστι¬ 
κής επιτροπής για την σύνταξη ορισμένων υποδειγμάτων 
αποφάσεων επί απλών υποθέσεων των πολιτικών και ποι¬ 
νικών δικαστηρίων ως προς το τυπικό και όχι ουσιαστικό 
μέρος με σκοπό τη διευκόλυνση και επιτάχυνση της απο¬ 
νομής της Δικαιοσύνης. 

3. Το γεγονός ότι από τις διατάξεις της παρούσας προ- 
καλείται συνολική δαπάνη ύψους 8.700,00 ευρώ σε βά¬ 
ρος του προϋπολογισμού του ΤΑΧΔΙΚ, αποφασίζουμε: 

Τη σύσταση ειδικής νομοπαρασκευαστικής επιτροπής 
για την σύνταξη ορισμένων υποδειγμάτων αποφάσεων 
επί απλών υποθέσεων των πολιτικών και ποινικών δικα¬ 
στηρίων ως προς το τυπικό και όχι ουσιαστικό μέρος με 
σκοπό τη διευκόλυνση και επιτάχυνση της απονομής της 
Δικαιοσύνης, αποτελούμενης από τους: 

1. Ρωμύλο Κεδίκογλου, Πρόεδρο Αρείου Πάγου, ως 
Πρόεδρο. 

2. Γεώργιο Γιαννούλη, Πρόεδρο Εφετών. 

3. Άννα Φωτοπούλου, Πρόεδρο Πρωτοδικών. 

4. Ηλία Γιαρένη, Πρωτόδικη, ως μέλη. 

Χρέη γραμματέα της ανωτέρω επιτροπής θα εκτελεί η 
Μαρίνη Χριστίνα, Δικηγόρος. 

Η ανωτέρω ειδική νομοπαρασκευαστική επιτροπή οφεί¬ 
λει να περατώσει το έργο της εντός τριών (3) μηνών από 
την έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουλίου 2005 

Ο ΥΠΟΥΡΓΟΣ 

ΑΝΑΣΤΑΣΗΣ ΠΑΠΑΛΗΓΟΥΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θΙ.ςι- 


ΡΑΧ 210 52 21 004 

Θ-ΓΠ3Μ: \Λ/θ5ΓΠ35ΐθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210)413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ.Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 

Σε μορφή Οϋ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαι'ο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπι και μέχρι 100 σελίδες σε 5 θυτο προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θογο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίοχ: 210 - 4071010 ϊηΙθΠΊθΙ 

ΗΜρ://νννννν.θ1.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπΐβιτΊβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ΘυΐΌ, ποσό το οποίο αφορά 
ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 ευτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυιτι. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτίθί, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

ί Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























